cyanic-selkie/wikianc huggingface dataset:
Karjaanjoen vesistö
Vesistön osat
Pusulanjoen vesireitin ylin järvi on Heinjärvi Somerniemellä ja sen alapuolisia järviä karun Tammelan ylängön reunoilla muiden muassa Salovesi, Saarijärvi, Antiainen, Saukonpää, Jäljänjärvi ja Kolmperse-Vähävesi, jotka laskevat Vahermanjärven ja Tarkeelanjärven kautta Pusulanjokeen. Räpsänjoen kautta Pusulanjokeen laskee myös Tämäkohtu Lohjan ja Karkkilan rajalta. Pusulan Kirkonkylän luona Pusulanjoki laskee Pusulanjärveen eli Jäämäjärveen, johon idästä laskee muun muassa Pusulan Rausjärvestä vesiä tuova Hirvijoki. Pusulanjärvestä etelään joki jatkuu Pusulanjokena kunnes yhtyy Nummenjokeen, johon vielä laskee koillisesta Koisjärvi ennen kuin joki laskee Lohjanjärven Maikkalanselkään Sitarlanjoen nimellä.
Pienempiä Lohjanjärveen laskevia vesireittejä ovat Karstunlahteen pohjoisesta laskeva Karstunjoki, joka tuo vesiä Kirmusjärvestä Sammatista ja Valkerpyynjärvestä Nummelta, sekä järven lounaiskulmassa Karjalohjalla Hauraveden lahteen laskeva Hotopohjanoja, joka on Karjalohjan Puujärven lasku-uoma.
pienoiskuva|230px|Mustionjoen museovoimala Billnäsin (Pinjainen) kylässä. Karjaanjoen vesistön laskuväylä eli Mustionjoki on padottu: sen varrella sijaitsee neljä vesivoimalaa.
Jean-Philippe Rameau
thumb|Jean-Philippe Rameau. Jean-Philippe Rameau (25. syyskuuta 1683 Dijon – 12. syyskuuta 1764 Pariisi) oli ranskalainen säveltäjä ja musiikinteoreetikko. Myös hänen isänsä oli muusikko. Rameau opiskeli aluksi lakia mutta kiinnostui sittemmin musiikista. 17-vuotiaana Rameau matkusti Italiaan soittamaan eri soittimia ansaitakseen elantonsa. Rameau ei pitänyt italialaisesta säveltaiteesta ja siksi poikkesi monesta muusta senaikaisesta säveltäjästä. Italiasta palattuaan hän toimi urkurina ja pääsi kuuluisan urkurin Louis Marchandin oppilaaksi. Rameau sävelsi muun muassa oopperoita ja muuta näyttämömusiikkia, soitinmusiikkia, kantaatteja ja motetteja. Hänen tunnetuimpiin oopperoihinsa kuuluu Hippolyte et Aricie.
Rameau oli merkittävä musiikinteoreetikko: hänen kirjansa Traité de l’harmonie ja  Nouveau système de musique théorique olivat ensimmäisiä tonaalisen musiikin teoreettisia esityksiä. Kirjoissa esitettiin ajatus sävelasteikon perussävelistä ja siitä, että soinnut säilyvät samoina käännöksissä.
Sakarja (kuningas)
Sakarja oli viimeinen Jeehun kuningashuoneen hallitsija. Hän oli Jerobeam II:n poika ja hän hallitsi kuuden kuukauden ajan. ''Hän teki sitä, mikä on väärää Herran silmissä, niin kuin hänen isänsäkin olivat tehneet. Sallum, Jabesin poika, teki salaliiton kuningasta vastaan. Hän löi Jibleamissa Sakarjan hengiltä ja nousi kuninkaaksi hänen sijaansa... Näin toteutui Herran ennustus Jeehulle: "Neljänteen polveen saakka istuvat jälkeläisesi Israelin valtaistuimelle. Niin oli nyt käynyt.'' Sakarja ei ehtinyt lyhyenä hallituskautenaan tehdä juuri mitään.
Romaric
Christian Koffi N’Dri, tunnetaan nimellä Romaric, (s. 4. kesäkuuta 1983 Abidjan, Norsunluurannikko) on norsunluurannikkolainen jalkapalloilija. Hän edustaa ranskalaisseura SC Bastiaa. Hän on pelipaikaltaan keskikenttäpelaaja.
Seurajoukkueura
Romaric aloitti uransa norsunluurannikkolaisessa ASEC Mimosasissa kausina 2001–2003. Kausiksi 2003–2005 hän siirtyi belgialaiseen Bevereniin, jossa pelasi 44 ottelua ja teki 18 maalia. Kaudet 2005–2008 Romaric vietti ranskalaisessa Le Mansissa pelaten 89 ottelua ja tehden seitsemän maalia. Vuosiksi 2008–2012 hän siirtyi espanjalaiseen Sevillaan, jossa pelasi kolmen kauden aikana 81 ottelua ja teki kolme maalia. Kaudella 2011–2012 Romaric pelasi lainalla Espanyolissa 28 ottelua, joissa teki kolme maalia. Seuraavaksi kaudeksi hän siirtyi Zaragozaan. Peliaika seurassa jäi kuitenkin vähäiseksi ja Romaric pelasi vain 12 liigaottelussa. Kesällä 2013 hän siirtyi SC Bastiaan.
Maajoukkueura
Romaric pelasi maajoukkueessa vuoden 2006 jalkapallon maailmanmestaruuskisoissa vain yhdessä pelissä Hollantia vastaan, jonka Norsunluurannikko voitti 2–1.
Muuta
Hän on syntynyt 4. kesäkuuta 1983, eli täsmälleen samana päivänä kuin hänen maajoukkuekaverinsa Emmanuel Eboué.
Lucky Luciano
Charles “Lucky“ Luciano (alun p. Salvatore Lucania) (24. marraskuuta 1897 Lercara Friddi, Sisilia, Italia – 26. tammikuuta 1962 Napoli, Italia) oli merkittävä amerikanitalialainen gangsteri ja mafioso. Sisilialaissyntyinen Luciano muutti lapsena perheensä kanssa New Yorkiin, Lower East Siden naapurustoon, missä hän ajautui rikollisille teille jo nuorena. Lucianoa pidetään yhtenä järjestäytyneen rikollisuuden isänä ja toisen maailmansodan jälkeisen massiivisen heroiinin salakuljetuksen lisääntymisen organisoijana. FBI vapautti Lucianon vankilasta 1943, jotta tämä käyttäisi suhteitaan Sisiliassa vastarinnan luomiseen saksalaisia vastaan liittoutuneiden suunnitellessa maihinnousua. Tämä onnistuikin, mutta hintana oli mafian vaikutusvallan kasvu koko Italiassa sodan jälkeen. Mussolinin fasistinen poliisi oli poikkeuslakien nojalla onnistunut melkein tuhoamaan ensimmäistä kertaa Italian historian aikana koko mafian.
Luciano karkotettiin kotimaahansa Italiaan 1946 ja hän kuoli sydänkohtaukseen Napolin lentokentällä 1962.
Pro Evolution Soccer 2010
Maajoukkueet
Lisensoidut maajoukkueet on merkitty vahvistettuna. Uudet maajoukkueet on kursivoitu.
Sarjat
Alankomaiden Eredivisie, Ranskan Ligue 1 ja Italian Serie A ovat ainoat täysin lisensioidut jalkapallosarjat. Englannin valioliigasta vain Liverpool FC sekä Manchester United FC ovat lisensioituja. Espanjalaisesta La Ligasta lisensioituja joukkueita on 12 (Athletic Bilbao, Atlético Madrid, Barcelona, Deportivo, Espanyol, Mallorca, Racing Santander, Real Madrid, Valladolid, Sevilla, Valencia ja Villarreal).
Näränperän kenttä
Näränperän kenttä on jääpallokenttä Torniossa. Se sijaitsee Näränperässä, Tornion keskustan tuntumassa. Näränperän kenttää käyttää kotikenttänään Tornion Palloveikkojen naisten joukkue. Näränperän kenttää kutsutaan Närskiksi.
Näränperän kentällä pelattiin jääpallon Bandyliigaa 1992–1993 ja 1995–2000 sen toimiessa Tornion Palloveikkojen joukkueen kotikenttänä. Vuonna 2000 ToPV siirtyi pelaamaan ottelunsa Haaparannalle Gränsvallenille.
Osavaltion oikeusministeri
Osavaltion oikeusministeri on virka jokaisessa Yhdysvaltain 50 osavaltiossa ja territoriossa. Oikeusministeri on osavaltion hallituksen pääasiallinen lainopillinen neuvoja ja osavaltion korkein viranomainen. Joissain osavaltioissa oikeusministeri johtaa osavaltion oikeusministeriötä, jolla on samat velvollisuudet kuin Yhdysvaltain oikeusministeriöllä. Osavaltion oikeusministereistä 27 ovat republikaaneja, 22 demokraatteja ja yksi on sitoutumaton. District of Columbian ja territorioiden oikeusministerit koostuvat kolmesta demokraatista, yhdestä republikaanista, yhdestä sitoutumattomasta ja yhdestä uuden edistyspuolueen edustajasta.
Hercules (parkki)
Parkki Herculeen omisti pietarsaarelainen laivanvarustaja Peter Malm. Laivan päällikkönä ympäripurjehduksella oli Petter Gustaf Idman, joka oli jo vuonna 1831 purjehtinut Kap Hornin kautta Chilen Valparaísoon ruotsalaisen Ophir-laivan päällikkönä.
Hercules lähti syksyllä 1845 Mustallemerelle ja palasi sitten Lontooseen, josta laiva otti kappaletavaralastin Rio de Janeiroon. Hercules saapui Rioon 6. tammikuuta 1846 ja jatkoi sieltä matkaa painolastissa Paranguaan, kiersi Kap Hornin ja saapui Valparaísoon Chileen 14. heinäkuuta. Valparaisosta laiva jatkoi matkaansa Callaoon Peruun ja sieltä edelleen Tahitille. Tahitilta Hercules purjehti painolastissa Bataviaan Jaavalle, josta se toi arrakki-, tupakka- ja riisilastin Rotterdamiin Hollantiin.
Herculeen myöhempää kohtaloa ei tiedetä varmuudella. Lokakuussa 1916 Porvoon Emäsalon lähellä Rönnskärin saaren edustalla uponnut, Kronstadtista Helsinkiin matkalla ollut Herkules saattoi olla sama alus.
Rough Draft Studios
Rough Draft Studios, Inc. (RDS) on animaatiostudio, jonka perusti Gregg Vanzo.
Sen pääkonttorit ovat Glendalessa, Kaliforniassa, ja sen toinen studio on Rough Draft Korea Soulissa, Korean tasavallassa. Rough Draft Studios on yksi Simpsonien, Paavo Pesusienen ja Futuraman animaatiostudioista.
Simon Haglund
Simon Ulf Anders Haglund (s. 15. heinäkuuta 1993 Larsmo) on suomalainen keskimatkojen juoksija. Hän edustaa HIFK:ta ja hänen valmentajinaan toimivat Rune Härtull ja Tomas Nylund. Vuoteen 2013 asti hän edusti Larsmo IF -seuraa ja vuosina 2014–2018 IK Falkenia.
Haglund on saavuttanut sisäratojen SM-kilpailuista 800 metrin juoksusta kultaa vuonna 2018 ja pronssia vuonna 2017. Lisäksi hän ollut mukana viestijuoksun SM-kisoissa voittamassa 4 × 800 metrin viestijuoksusta kultaa vuosina 2015 ja 2017 sekä hopeaa vuonna 2014 ja 4 × 1 500 metrin viestijuoksusta hopeaa vuonna 2017 sekä pronssia vuonna 2015. Ennätyksikseen Haglund on juossut 400 metrillä ulkona ajan 48,96 (2014) ja hallissa 50,52 (2014), 800 metrillä ulkona ajan 1.51,34 (2018) ja hallissa 1.52,10 (2018) sekä 1 500 metrillä ulkona ajan 3.51,64 (2018).
33 (luku)
33 (kolmekymmentäkolme) on luonnollinen luku, jota edeltää luku 32 ja seuraa luku 34.
Lohja (täsmennyssivu)
Lohja voi tarkoittaa seuraavia asioita:
Kimmo Kuismanen
Kimmo Kuismanen (s. 4. maaliskuuta 1950 Lahti) valmistui arkkitehdiksi Oulun yliopiston arkkitehtiosastolta vuonna 1976. Hänet tunnetaan varsinkin ympäristötietoisen, ekologisen ja puuarkkitehtuurin tutkijana ja soveltajana.
Opiskelu ja tutkimus
Kimmo Kuismasen ohjaajana hänen diplomityössään oli Reima Pietilä. Kuismanen pitää puuarkkitehtuurin nousua Oulun yliopistossa 1970-luvulla syntyneen regionalistisen arkkitehtuurisuuntauksen, kadonneen Oulun koulun jatkumona. Keskustelut, jotka 1970-luvulla haastoivat modernismin, johtivat puukaupungin nousuun.
Opiskeluaikanaan Kimmo Kuismanen perusti arkkitehtitoimiston ja voitti ensimmäisen suunnittelukilpailun Sodankylän kunnantalosta yhdessä Jouni Koiso-Kanttilan kanssa vuonna 1973. Norjalais-suomalais-saksalaisessa Case Consulting arkkitehtitoimistossa hän on ollut toimitusjohtajana vuodesta 1992.
Vuonna 2000 Kimmo Kuismanen julkaisi lisensiaattityönsä aiheesta Ilmastotietoinen suunnittelu ja pienoismallien tuulitestauslaitteisto. Hänen tohtorin väitöskirjansa Climate-Conscious Architecture – Design and Wind Testing Method for Climates in Change julkaistiin vuonna 2008 Oulussa. Siinä Kuismanen on tutkinut varsinkin ilmaston, ilmastonmuutoksen ja erityisesti tuulen vaikutusta rakennetun ympäristön suunnitteluun.
Palkinnot suunnittelukilpailuissa
Muita palkintoja ovat olleet Kaunis Betonijulkisivu –asuinkerrostalokilpailun kunniamaininta Helsinkiin, puisen lomakylän huoneistohotelli Merivillat, I palkinto, Oulu, Viikin ekologinen asuntokortteli, Helsinki, Tuusulan asuntomessujen puurakentaminen (II palkinto), Kemijoen Isohaaran silta-alueen melukaiteen ja ympäristöteoksen ideakilpailu (II palkinto).
Hän on voittanut myös Puisen teollisen energiatalon Motivoittajan pientalokilpailun palkinnon, Puisen asuntoalueen kaavan, Östra Kronanissa, Luulajassa, Ruotsissa (I palkinto), Uusi merellinen tytärkaupunki -kilpailun Shanghaissa, Kiinassa (III palkinto) sekä Lasaretinväylän kaava ja rakennukset, Oulussa (I palkinto).
Kimmo Kuismanen toimi suunnittelijana Turun Jyrkkälän parannustyössä. Jyrkkälä edusti Suomea 2022 Pohjoismaiden paras asuinalue -kilpailussa.
Muut palkinnot ja kunnianosoitukset
Kimmo Kuismaselle myönnettiin Suomen Leijonan ansioristi vuonna 2009 ekologisesta arkkitehtuurista. Hänelle myönnettiin Suomen Arkkitehtiliiton tunnustus Paanu ilmastotietoisesta suunnittelusta vuonna 2017.
Julkaisut
Kimmo Kuismasen töitä on esitelty muun muassa seuraavissa lehdissä. Arkitektur, Arkkitehti, Bofast, Bo i Nord, Byggekunst, Building North, Le Carre Bleu, Puu-lehti, Rakennustekniikka, Suomen kunnat, Tiili, Winter Cities News, sekä lukuisissa päivälehdissä.
The Minus 5
thumb|The Minus 5 The Minus 5 on yhdysvaltalainen rockyhtye, jossa ovat soittaneet mm. Peter Buck, Scott McCaughey ja Bill Rieflin.
Vuonna 2006 yhtyeen typistetty kokoonpano konsertoi Robyn Hitchcockin taustayhtyeenä nimellä The Minus 3, sekä myöhemmin nimellä The Venus 3 Hitchcockin levyillä Olé! Tarantula ja Goodnight Oslo.
Espoonjoki
Espoonjoki on Espoossa sijaitseva noin seitsemän kilometrin pituinen joki, joka virtaa 1950-luvulla Tarvontien rakennustöiden yhteydessä kuivatetun Kirkkojärven ja Espoonlahden välillä. Joki alkaa, kun Glimsin- ja Glomsinjoki yhtyvät Karvasmäessä Bembölen eteläpuolella.
Espoonjoen 132 neliökilometrin valuma-alue sijaitsee suurimmaksi osaksi Espoon alueella, mutta siihen kuuluu myös Kauniaisten pohjoisosa, ja koillisessa valuma-alue ulottuu koillisessa Vantaan Martinlaaksoon asti. Vesistön suurimmat järvet ovat Bodominjärvi, Pitkäjärvi, Matalajärvi ja Lippajärvi.
Kalastuksen puolesta Espoonjoki tunnetaan särjistään, joita ongitaan eniten, mutta joesta ongitaan myös taimenia ja siellä tiedetään olevan myös runsaasti ahvenia ja haukia. Vuosittain Espoonjoesta pyydetään vajaa sata kiloa taimenia, jotka ovat puolesta kilosta puoleentoista kilon painoisia. Suomessa merivaelteiset jokitaimenet, kuten Espoonjoen taimenet, luokitellaan äärimmäisen uhanalaisiksi. Vuonna 2009 tehtyjen geenitutkimusten perusteella Espoonjoen kanta on joen alkuperäiskantaa eivätkä istuttamalla sinne tuotuja.
Melonnasta
Tulva-aikaan Espoonjoki on melottavissa Pitkäjärveltä merelle. Joki on kapea ja joen yli kaatuneita puita on paikka paikoin. Ingaksen kohdalla virta kiihtyy ja tulva-aikaan paikalle muodostuu kapea ja vauhdikas koski. Jorvin kohdalla, Myllykylänjoen muututtua Glimsinjoeksi, pahimmat hidasteet ovat takana, vesi on tasaisempaa ja maisema vaihtuu metsäisestä peltomaiseksi. Lähestyttäessä Turun moottoritietä ja Kirkkojärveä maisema on matalaa pajukkoa ja kosteikkoa. Espoonjokena joki on selvästi leveämpi, esteitä on vähemmän ja vesilintuja näkyy enemmän. Melontaosuus Espoon tuomiokirkon luota Kauklahteen on helppoa, ja kuivana kautena ainoa melottava osuus Espoonjoesta. Vettä saattaa virrata reilusti alle 0,5 m³/s, minkä takia joki on ennen Kauklahden siltoja lähes umpeenkasvanut.
Aiheesta muualla
60.19667°N, 24.621°W
Maatia Toafa
pienoiskuva|Maatia Toafa Maatia Toafa (s. 1954) on tuvalulainen poliitikko, joka toimi maansa pää- ja ulkoministerinä kahteen otteeseen.
Hän toimi varapääministerinä ennen kuin edellinen pääministeri Saufatu Sopoanga hallituksineen erosi saamansa epäluottamuslauseen vuoksi 27. elokuuta 2004. Virallisesti hän astui virkaansa 11. lokakuuta 2004, kun Sopoanga oli valittu uudelleen parlamenttiin, ja kokoonnuttiin valitsemaan uutta pääministeriä. Kuten Tuvalussa on tapana, Toafasta tuli samalla myös ulkoministeri.
Toafaa pääministerinä seurasi 2006 Apisai Ielemia. Ielemian aikana Toafa johti maan oppositiota. Toafa valittiin uudelleen pääministeriksi vuonna 2010, kun syyskuussa valittu uusi parlamentti äänesti pääministeristä. Hän sai äänestyksessä kahdeksan ääntä viidestätoista, eli yhden äänen enemmän kuin vastaehdokas Kausea Natano. Joulukuussa sisäministeri Willy Tevali veti tukensa Toafalta, ja parlamentti äänesti epäluottamuslauseen Toafalle. Tevali valittiin hänen seuraajakseen 24. joulukuuta.
Sytosoli
Sytosoli on soluliman nestemäinen osa, joka täyttää hieman yli puolet solun tilavuudesta. Se sisältää entsyymejä ja muita proteiineja sekä niitä koodaavia lähetti-RNA-molekyylejä. Lisäksi sytosoli sisältää ioneja ja aineenvaihduntaan osallistuvia orgaanisia molekyylejä, esimerkiksi aineenvaihduntatuotteita ja koentsyymejä. Monet kemialliset reaktiot, kuten proteiinisynteesi ja glykolyysi, tapahtuvat sytosolissa.
Sytosolin proteiinipitoisuus on suuri, noin 15–30 %. Monet sytosolin proteiineista ovat solun aineenvaihduntaan osallistuvia entsyymejä. Muut sytosolin proteiinit ovat soluelinten ja solun tukirangan ainesosia. Sytosoli on lisäksi täynnä erilaisia molekyylejä sekä liukenemattomia hiukkasia ja pisaroita. Liukenemattomat hiukkaset ovat ravintoaineita, jotka solu on ottanut solunulkoisesta nesteestä tai tuottanut itse. Esimerkiksi maksasoluissa on glykogeenijyväsiä ja rasvasoluissa rasvapisaroita. Liukenemattomien hiukkasten määrä vaihtelee solun tyypistä riippuen. Sytosoli pyrkii pitämään pH:n lähellä 7:ää. Sytosolin K+- ionipitoisuus on huomattavasti suurempi kuin Na+-pitoisuus.
CYK-algoritmi
CYK-algoritmin (Cocke-Younger-Kasami -algoritmi) avulla voidaan selvittää kuuluuko jokin mielivaltainen merkkijono kieleen L. CYK-algoritmi toimii kieliopeille, jotka ovat Chomskyn normaalimuodossa.
Esimerkki
right|Esimerkki CYK-algoritmista Tarkastellaan esimerkiksi merkkijonoa "aabba" ja kielioppia
S → AQ
T → BA | RR | BT
R → AB | TT | BT
A → a
B → b
CYK-algoritmi perustuu taulukointiin siten, että taulukon ensimmäiselle riville asetetaan merkkijono, jonka kuuluvuus johonkin kieleen halutaan selvittää. Taulukon toiselle riville laitetaan ne välikkeet, joista saadaan muodostettua yläpuolella olevat merkit. Jos esimerkiksi kirjaimen 'a' saisi muodostettua kahdella eri välikkeellä, tulisi molemmat merkitä taulukkoon, mutta tässä esimerkissä muodostus on yksikäsitteistä.
Kolmas rivi täytetään siten, että selvitetään millä välikkeillä voidaan muodostaa ylhäällä ja oikealla yläviistossa olevien välikkeiden yhdistelmä. Tässä esimerkiksi AA:ta ei voida muodostaa, joten rivin kolme ensimmäiseen sarakkeeseen tulee tyhjä joukko. AB ja BA ovat muodostettavissa ja niitä vastaavat välikkeet merkitään myös taulukkoon.
Neljännen rivin ensimmäinen sarake kuvaa sitä pystytäänkö merkkijono "aab" muodostamaan kieliopilla, toinen sarake kuvaa "abb":n kuuluvuutta kieleen jne. Tämä on selvitettävissä esimerkiksi siten, että kuljetaan taulukossa tutkittavasta ruudusta ylöspäin toiselle riville asti ja samalla yksi oikealle yläviistoon. Sitten tutkitaan voidaanko näistä ruuduista löytyvien välikkeiden mielivaltainen kombinaatio (kuitenkin niin, että taulukossa vasemmanpuoleinen välike luetaan ensin) muodostaa jollain toisella välikkeellä. Esimerkiksi tutkittaessa neljännen rivin kolmatta saraketta, katsotaan ensin toisen rivin kolmatta saraketta (B) ja kolmannen rivin neljättä saraketta (T). Näistä muodostuva BT on T:n ja R:n produktio, joten merkitään ruutuun T,R. Vielä pitää kuitenkin edetä ja tarkastella myös kolmannen rivin kolmatta saraketta ja toisen rivin viidettä saraketta (edetään alaspäin ja oikealle yläviistoon). Näistä löytyy tyhjä joukko sekä A, joten uusia välikemahdollisuuksia ei saada.
CYK-algoritmi etenee vastaavasti, kunnes päästään ensimmäisen sarakkeen viimeiselle riville. Jos kyseisessä ruudussa on S, kuuluu merkkijono kieleen L, eli se voidaan muodostaa annetulla kieliopilla lähtien lähtösymbolista. Muutoin merkkijono ei kuulu kieleen. Tarkasteltavien välikekombinaatioiden määrä kasvaa aina seuraavalle riville mentäessä yhdellä. Taulukon perusteella voimme myös päätellä helposti esimerkiksi sen, että merkkijonoa "aabb" ei voida muodostaa mitenkään kieliopin avulla ja merkkijono "abba" voitaisiin muodostaa, jos Q olisi lähtösymboli.
Antiokhos VI Dionysos
Antiokhos VI Dionysos (n. 148–138 eaa.) oli Seleukidien valtakunnan kuningas. Hänen isänsä oli Aleksanteri Balas ja hänen äitinsä Kleopatra Thea, joka oli Egyptin Ptolemaios VI:n tytär.
Antiokhos ei varsinaisesti itse ikinä hallinnut. Sotapäällikkö Diodotos Tryfon nimitti hänet kruununperilliseksi vuonna 145 eaa. vastustaakseen Demetrios II:sta ja Antiokhos pysyi Diodotoksen nukkena. Vuonna 142 eaa. Diodotos syrjäytti hänet vallasta ja seurasi häntä itse. Vuonna 138 eaa. Diodotos ilmoitti, että Antiokhos oli saanut sisäisen taudin ja tarvitsi leikkaushoitoa, mikä saattoi hyvin olla Diodotoksen tapa peitellä Antiokhoksen murhaa.
Norah Jones
Varhainen elämä
Norah Jones syntyi New Yorkissa 30. maaliskuuta 1979. Hänen alkuperäinen nimensä oli Geetali Norah Jones Shankar. Jonesin isä on tunnettu intialainen muusikko Ravi Shankar, jonka kanssa Jonesin äidillä oli lyhyt suhde. Jones kasvoi äitinsä hoivissa Grapevinessa Texasissa ja tutustui isäänsä paremmin vasta 18-vuotiaana.
Heinäjärvi (Jämsä, Paljakka)
Heinäjärvi on Jämsässä Jämsänkosken keskustan itäpuolella sijaitseva 55 hehtaarin laajuinen järvi. Etäisyys Jämsän keskustasta on seitsemän kilometriä pohjoiskoilliseen ja Tampereelta 90 kilometriä koilliseen.
Maantiede
Heinäjärven pituus on noin 1,8 kilometriä ja leveys noin 800 metriä. Polveilevat rannat tekevät järvestä muodokkaan. Pohjoisella rannalla avautuu maatalousmaisema, muilla rannoilla on metsää ja harvakseltaan rakennuskantaa. Heinäjärvi on saareton. Sen kapeassa keskiosassa on viidentoista metrin syvänne, koillisosan Nisuspohja ja eteläosan Talaspohja sitä vastoin ovat matalia. Heinäjärven tilavuus on runsaat 2,1 miljoonaa kuutiometriä. Heinävuori järven länsipuolella kohoaa 170 metrin korkeuteen, Heinävuoren itäpuolella on Syväjärvi. Järvien välisellä kannaksella on Välimäki, jonka korkeus on noin 150 metriä.
Heinäjärvi kuuluu Lavaojan valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lavaojan alueen muut järvet ovat Saarijärvi, Syväjärvi ja Laukalammi.
Suomessa on 57 Heinäjärvi-nimistä yli hehtaarin laajuista vakavettä, neljä niistä Jämsässä. Paljakan Heinäjärven lisäksi on Heräkulman Heinäjärvi, Turkinkylän Heinäjärvi ja Sammallahden Heinäjärvi.
Norah Jones
Varhainen elämä
Jazziin Jones tutustui taidesuuntautuneessa high schoolissa. Hän opiskeli jazzpianoa kaksi vuotta Pohjois-Texasin yliopistossa. Jones muutti kesäksi 1999 New Yorkin Greenwich Villageen ja päätti kesän jälkeen jäädä kaupunkiin. Hän alkoi kirjoittaa omia lauluja ja esiintyä laulajana. Hänen yhtyeensä äänitti syksyllä 2000 demoja Blue Note Recordsille, ja Jones teki levytyssopimuksen vuoden 2001 alussa. Vuoden 2001 aikana Jones esiintyi paljon Charlie Hunterin yhtyeen kanssa ja kirjoitti samalla lauluja esikoisalbumilleen.
Ura
Jonesin jazz-vaikutteinen esikoisalbumi Come Away with Me julkaistiin vuoden 2002 alussa. Se myi 18 miljoonaa kappaletta ja toi Jonesille viisi Grammy-palkintoa. Toisella albumillaan Feels Like Home (2004) Jones yhdisteli 1970-lukulaista laulaja-lauluntekijämusiikkia bluesiin, countryyn ja omaan pehmeään pianojazziinsa. Vuodesta 2003 vuoteen 2006 Jones esiintyi Little Willies -nimisessä yhtyeessä. Hänen seuraava sooloalbuminsa Not Too Late julkaistiin vuonna 2007. Sitä seurasivat The Fall (2009) ja ...Featuring Norah Jones (2010), jolla on vierailevia esiintyjiä. Little Broken Hearts ilmestyi vuonna 2012. Albumin Foreverly (2013) Jones teki yhdessä Billie Joe Armstrongin kanssa.
Jonesin, Sasha Dobsonin ja Catherine Popperin muodostama country-trio Puss N Boots julkaisi albumin No Fools, No Fun vuonna 2014.
Jones on voittanut urallaan yhdeksän Grammy-palkintoa.
Jonesin ensimmäinen filmirooli oli Wong Kar-wain ohjaamassa elokuvassa My Blueberry Nights, joka sai ensi-iltansa vuonna 2007.
Yksityiselämä
Jonesilla on kaksi lasta, jotka ovat syntyneet vuosina 2014 ja 2016. Hän on pitänyt lastensa isän pois julkisuudesta.
Nakkilan kirkko
Nakkilan kirkko on vuonna 1937 valmistunut funktionalistinen kirkko, jonka on suunnitellut arkkitehti Erkki Huttunen avustajinaan arkkitehdit P. Saarema ja E. Jokilehto. Se on Nakkilan tunnetuin nähtävyys, joka korkealla mäellä sijaitsevana erottuu maamerkkinä muun muassa läheiselle valtatie 2:lle. Nakkilan kirkko rakennettiin tehtailija J. W. Suomisen testamenttaamilla varoilla. Sen vieressä sijaitsee arkkitehti Juha Leiviskän suunnittelema seurakuntakoti, joka on rakennettu vuonna 1970.
Nakkilan kirkko on Suomen ensimmäinen funktionalismia edustava kirkko, jota Kannonkosken, Rajamäen ja Varkauden kirkkojen ohella pidetään maan merkittävimpien modernististen kirkkorakennusten joukkoon kuuluvana. Valmistumisajankohtanaan se poikkesi radikaalisti perinteisestä kirkkoarkkitehtuurista ja herätti runsaasti keskustelua.
Kirkko suojeltiin vuonna 2004. Se on ympäristöineen yksi Museoviraston inventoimista valtakunnallisesti merkittävistä rakennetuista kulttuuriympäristöistä. Seurakuntakeskuksen ohella samaan miljööseen kuuluvat 1937 rakennettu entinen kunnanlääkärin asuintalo sekä vuodelta 1859 oleva lainajyvästön makasiini. Nakkilan kirkko on myös kansainvälisen modernin arkkitehtuurin tutkimus- ja suojelujärjestö Docomomon hyväksymässä suomalaisen modernin arkkitehtuurin merkkiteosten luettelossa.
Uuden kirkon rakentaminen
Tehtailija J. W. Suominen testamenttasi elokuussa 1935 Nakkilan seurakunnalle kolme miljoonaa markkaa uuden kirkon rakentamiseen. Hän oli alun perin suunnitellut tekevänsä lahjoituksen kaksi vuotta myöhemmin 60-vuotispäivänään, mutta loukkaannuttuaan vakavasti ampumaonnettomuudessa Suominen saneli testamentin kuolinvuoteellaan kirkkoherra Antti Perheentuvalle. Kirkon alle Suominen määräsi rakennettavaksi ulkomaisissa kirkkorakennuksissa tapaamansa kryptan, josta tulisi hänen perheensä sukuhauta. Lisäksi Suomisen ajatuksena oli, että kirkon alle haudattaisiin seurakunnan kirkkoherrat.
Kirkkovaltuusto esitti aluksi rahojen sijoittamista pankkitilille kymmeneksi vuodeksi, mutta lopulta rakentamiseen päätettiin ryhtyä mahdollisimman nopeasti, jotta kirkko saataisiin valmiiksi Suomisen syntymän 60-vuotispäivään mennessä. Rakennustoimikunnan puheenjohtajaksi valittiin kirkkoherra Perheentupa, jonka vastuulle myös Suominen oli uskonut rakennushankkeen toteuttamisen. Suunnittelukilpailuun kutsuttiin arkkitehdit Elsi Borg, Erkki Huttunen, Carolus Lindberg, Yrjö Lindegren, Bertel Liljequist ja Jalmari Peltonen. Kilpailuohjelman mukaan ehdotusten piti olla ”kirkon näköisia”, mutta ei kuitenkaan ristikirkkoja. Toteutettavaksi valittiin Huttusen suunnittelema basilikatyylinen kirkko, jota pidettiin taiteellisesti onnistuneimpana, vaikka senkin katsottiin olevan liian uudenaikainen. Kyseessä on Huttusen ensimmäinen kirkkorakennus. Aikaisemmin hän oli suunnitellut lähinnä erilaisia teollisuusrakennuksia sekä muun muassa kaksi kunnantaloa.
Rakennustöistä vastasi porilainen Uuno Helminen, jonka 1,9 miljoonan markan urakkahinta sisälsi kirkon varsinaiset rakennustyöt. Loppusummalla seurakunta hankki sisustuksen, sähkölämmityksen ja valaistuksen. Kirkon peruskivi muurattiin juhannuspäivänä 1936, ja kirkko otettiin käyttöön J. W. Suomisen syntymän 60-vuotispäivänä 26. kesäkuuta 1937. Arkkipiispa Erkki Kailan toimittaman vihkimisen jälkeen pidetyssä juhlajumalanpalveluksessa saarnasi Nakkilassa syntynyt Lappajärven kirkkoherra F. O. Lampola liturgeinaan lääninrovasti Kustaa Kylänpää, kirkkoherra Antti Perheentupa ja Porin kappalainen Samuli Huttunen. Seuratalo Karhulassa järjestettiin vielä juhlapäivällinen, johon osallistuivat muun muassa maaherra Wilho Kyttä sekä kirkon suunnitellut arkkitehti Erkki Huttunen. Seuraavana päivänä pidetyssä ensimmäisessä varsinaisessa jumalanpalveluksessa saarnasi Nakkilasta kotoisin ollut rovasti K. R. Kares.
Järvenpään tanssikeskus
Järvenpään tanssikeskus oli Järvenpään Pajalan kaupunginosassa sijaitseva tanssilava. Se oli ollut yksityinen tanssin harrastajien koulutus- ja tanssipaikka. Avajaisilta oli 16. syyskuuta 2006. Paikka oli vanha ikkunaton teollisuuskiinteistö, jonka yhteyteen oli rakennettu kahvilatila.
Nakkilan kirkko
Uuden kirkon rakentaminen
Uuden kirkon saama vastaanotto oli ristiriitainen, sillä monien mielestä se oli liian moderni. Kirkkoa pidettiin outona, ja sitä verrattiin tehdasrakennukseen. Pyöreän päätyosan on sanottu muistuttavan viljasiiloa. Toisaalta kirkon edustaman uuden muotokielen katsottiin kuvastavan nykyaikaa ja sen erikoispiirteitä.
Vanhan kirkon purkaminen
Tornin hirret ja laudat lahjoitettiin Satakunnan Sairaanhoitajataryhdistyksen Nakkilaan suunnittelemaa kesäkotia varten, ja parrut oli tarkoitus käyttää Kokemäenjoen ylittävän Arantilan sillan kansirakenteisiin. Runkohuoneen materiaalista rakennettiin Hormiston kylään rukoushuone, joka otettiin käyttöön samaan aikaan uuden kirkon kanssa. Vuonna 2017 paljastui, että rukoushuone oli kärsinyt pahoja kosteusvaurioita, ja se päätettiin purkaa. Saarnastuoli, alttari ja 30 kirkonpenkkiä lahjoitettiin Kuusamon erämaakylässä sijaitsevalle Paanajärven kirkolle, kun köyhällä seurakunnalla ei ollut varaa hankkia vastavalmistuneeseen pyhättöönsä sisustusta. Vuonna 1957 penkkejä lahjoitettiin vielä Lohjalla toimivan Kansan Raamattuseuran loma- ja kurssikeskuksen Vivamon kirkkoon. Yksi kattokruunuista sijoitettiin vuonna 2018 Nakkilan Kivialhon kylään valmistuneeseen Hiitolan kirkon pienoismalliin.
Saneeraukset
Kellotornin kulunutta rappausta korjattiin vuonna 1982, ja 2014 tehtiin laajempi saneeraus, jonka yhteydessä kirkon ulkopinnoitteet uusittiin kokonaan. Samalla uusittiin myös ikkunat ja tehtiin sisätilojen maalaustöitä. Kirkon alkuperäinen sähkölämmitys vaihdettiin kaukolämmöllä toimivaan vesikeskuslämmitykseen vuonna 2006.
Suojelu
Kirkko lisättiin vuonna 1995 kansainvälisen modernin arkkitehtuurin tutkimus- ja suojelujärjestö Docomomon rekisteriin. Rekisterin suomalaisista kohteista Nakkilan kirkko lasketaan yhdentoista huippukohteen joukkoon muun muassa Paimion parantolan, Villa Mairean sekä Helsingin kulttuuritalon ohella. Vuonna 2004 kirkko suojeltiin Museoviraston kirkkohallitukselle tekemän esityksen perusteella. Saman aikaan suojeltiin myös 43 muuta vuosina 1917–1970 valmistunutta suomalaista kirkkoa.
Arkkitehtuuri
Nakkilan kirkko on Suomen varhaisin tyylisuunnaltaan funktionalistinen kirkko ja sitä on pidetty yhtenä modernismin arkkitehtuurin perusteoksista Suomessa. Kirkkorakennus on pohjapiirrokseltaan suorakaiteen muotoinen. 15 metriä korkean runkohuoneen materiaalina on rapattu ja valkoiseksi kalkittu tiili. Sen itäpäädyssä on hieman kapeampi puoliympyrän muotoinen kuorihuone. Ulkoseinien betonisten tukipilarien välissä on seitsemän metriä korkeat ikkunat ja kuoriosassa 12 metriä korkea ja 3,6 metriä leveä ikkunaseinämä. Runkohuoneessa on matala kuparinen satulakatto. Pääsisäänkäynnin vieressä sijaitseva 56 metriä korkea kellotorni on valettu betonista, ja sen huipulla on kahdeksan metriä korkea kuparinen risti. Ulkoseinässä on saarnastuoli pihamaalla pidettäviä tilaisuuksia varten. Kirkon funktionalistisia piirteitä korostavat eteläisen julkisivun pyöröikkunaryhmä ja kuorihuonetta kiertävä nauhaikkuna.
Kirkkosalin sisäkorkeus on 13 metriä, leveydeltään se on 16 ja pituudeltaan 45 metriä. Saliin mahtui alun perin 1 200–1 300 ihmistä, mutta nykyään se on mitoitettu noin tuhannelle hengelle, lisäksi parvella on 180 istumapaikkaa. Kuorin alla on J. W. Suomisen krypta, jonne on haudattu myös hänen puolisonsa Emma Suominen (1878–1953). Kirkkosalin alla puolestaan on noin sadan hengen hartauskappeli.
Kolmesta kirkonkellosta kaksi on peräisin Nakkilan vanhasta kirkosta. Niistä toinen on sen rakentamisvuodelta 1764 ja uudempi vuodelta 1767. Kellotornin huippuosan länsiseinän muodostaa puusta valmistettu korkea säleikkö, joka mahdollistaa kirkonkellojen paremman kuuluvuuden.
Sisustus ja urut
Kirkon yksinkertaisen pelkistetyt sisätilat ovat lähes alkuperäisessä asussaan. Kirkkosalissa ei ole koristelua, maalauksia eikä alttaritaulua. Alttarilla on ainoastaan suuri tammesta valmistettu risti. Siihen suunnattu valo saa aikaan heijastuksen, joka tuo esiin kaksi muuta ristiä, kuten Jeesuksen ristiinnaulitsemisessakin oli. Kirkonpenkit on petsattu vihreiksi. Niiden ylläpuolella riippuvat valaisimet on tehnyt muotoilija Paavo Tynellin johtama Oy Taito Ab. Lisäksi kirkkosali saa valoa korkeista sivuikkunoista ja kuoriosan eteläsivun ikkunaseinämästä. Paneloitu sisäkatto on akustiikan parantamiseksi muotoiltu aaltoilevaksi.
Pia Katerman suunnittelemiin ikkunaverhoihin on kudottu evankelistojen symbolit. Alkuperäiset verhot valmistettiin oppilastyönä Wetterhoffin kotiteollisuusopistossa, jossa kirkkoherra Perheentuvan sisar Ester Perheentupa toimi kudonnanopettajana. Kirkkotekstiilejä on myöhempinä vuosikymmeninä suunnitellut ainakin tekstiilitaiteilija Tellervo Strömmer.
34-äänikertaiset pneumaattiset urut valmisti itävaltalainen Rieger Orgelbau vuonna 1937. Nakkilan vanhan kirkon urut oli tehnyt tanskalaissyntyinen Jens Zachariassen vuonna 1887. Ne romutettiin kirkon purkamisen yhteydessä, mutta puiset urkupillit on myöhemmin löydetty.
Muuta
Nakkilan kirkko tunnetaan laajalle levinnestä sanonnasta ”Siinä Nakkilan kirkon vaiheilla”, joka on peräisin jo ensimmäisen kirkon ajoilta. Lausahduksen alkuperästä ei ole tietoa, vaan siitä liikkuu useita eri versioita. Tunnetuimman mukaan Porissa käyneet isännät eivät kotiin palattuaan kehdanneet sanoa pitäneensä taukoa kirkon läheisyydessä sijainneessa kievarissa, vaan ilmoittivat salaperäisesti pysähtyneensä Nakkilan kirkon vaiheilla. Toinen tarina kertoo, kuinka eräs isäntä oli Poriin suuntautuneella markkinamatkallaan ottanut tiellä kävelleen piian rekeensä kyytiin. Kun raskaus myöhemmin paljastui, tiedusteltiin käräjillä, missä lapsi oli saatettu alulle, jolloin piika vastasi sen tapahtuneen ”siinä Nakkilan kirkon vaiheilla”. Nakkilalainen kansanperinteenkerääjä Vihtori Grönroos on kertonut, että sanonta juontaa kirkonmäellä pidetyistä markkinoista, joilla käytiin uhkapelin luontoista vaihtokauppaa. ”Nakkimiseksi” kutsutussa kaupankäynnissä osapuolet eivät nähneet tarjolla ollutta tavaraa. Hänen mukaansa sanonta ”Se o nyte siin Nakkila kirko vaiheill” kuvasi sen yhteydessä syntyviä kriittisiä tilanteita.
Vuonna 1977 Reijo Salminen levytti Kai Elis Tihtosen säveltämän ja sanoittaman kappaleen Nakkilan kirkon vaiheilla. Nakkilan kirkossa on kuvattu Timo Koivusalon ohjaamaa elokuvaa Kaksipäisen kotkan varjossa, vaikka sen tapahtumat sijoittuvatkin kirkon rakentamista edeltävään aikakauteen.
Unkarin demokraattinen foorumi
Unkarin demokraattinen foorumi (unkariksi Magyar Demokrata Fórum) (MDF) oli unkarilainen kristillisdemokraattinen ja konservatiivinen puolue. Puolue oli Euroopan kansanpuolueen jäsen.
Puolueen johtaja József Antall toimi pääministerinä vuosina 1990–1993 ja oli Unkarin ensimmäinen demokraattisesti valittu pääministeri. Antallin kuoleman jälkeen pääministerinä toimi Péter Boross, kunnes MDF hävisi vaaleissa 1994. Sen jälkeen vaalimenestys oli vaatimatonta viiden prosentin luokkaa. Puoluejohto syytti suurempaa konservatiivipuoluetta Fideszia yrityksistä liittää puolue itseensä.
Vuoden 2010 vaaleissa puolue menetti kaikki parlamenttipaikkansa. Puolue lakkautettiin huhtikuussa 2011.
Sakarja
Sakarja-nimisiä on ainakin kaksi:
Constantin Schmid
Constantin Schmid (s. 27. marraskuuta 1999) on saksalainen mäkihyppääjä.
Schmid kilpaili mäkihypyn maailmancupin osakilpailussa ensimmäisen kerran Oberstdorfissa joulukuussa 2016. Ensimmäiset maailmancupin pisteensä hän sai oltuaan kahdeksas Titisee-Neustadtissa 10. joulukuuta 2017. Ensimmäisen palkintosijansa hän saavutti 22. helmikuuta 2020 oltuaan kolmas Râșnovissa.
Juniorien MM-kilpailuissa 2017 Schmid saavutti henkilökohtaisessa kilpailussa pronssia ja oli mukana Saksan joukkuemäen hopeajoukkueessa sekä miesjunioreiden että sekajoukkueiden kilpailuissa. Seuraavana vuonna hän voitti junioreiden maailmanmestaruuden miesten joukkuekilpailussa sekä saavutti hopeaa henkilökohtaisessa kilpailussa ja sekajoukkuemäessä. Lahdessa 2019 hän voitti jälleen miesjunioreiden joukkuemäen maailmanmestaruuden, ja oli lisäksi sekajoukkuemäessä pronssilla ja henkilökohtaisessa kilpailussa neljäs. Aikuisten tasolla Schmid oli lentomäen MM-kilpailuissa Planicassa 2020 saavuttamassa joukkuehopeaa ja sijoittui henkilökohtaisessa kilpailussa 14:nneksi. Pekingin olympialaisissa 2022 hän saavutti joukkuemäessä pronssia, oli normaalimäessä yhdestoista ja suurmäessä neljästoista. Planican MM-kilpailuissa 2023 hän sijoittui normaalimäessä seitsemänneksi.
Unkarin sosialistinen puolue
Unkarin sosialistinen puolue  (, lyh. MSZP) on unkarilainen sosiaalidemokraattinen puolue, joka on Euroopan sosialidemokraattisen puolueen ja Sosialistisen internationaalin jäsen.
Historia
Puolue on perustettu 9. lokakuuta 1989, jolloin se julistautui 1956–1989 hallinneen Unkarin sosialistisen työväenpuolueen (MSZMP) seuraajaksi ja piti sen omaisuuden.
Talouspoliittisesti MSZP ajoi säästötoimia ja terveyskeskus- ja yliopistojen lukukausimaksuja, jotka konservatiivinen Fidesz kaatoi järjestämällään kansanäänestyksellä. Hallituksessa puolueen hallituskumppanina on ollut liberaali SZDSZ.
Unkarin kärsimän talouskriisin vuoksi pääministeri Ferenc Gyurcsány erosi ennenaikaisesti ennen vaaleja ja hänen seuraajakseen valtion menoja karsimaan tuli Gordon Bajnai. Huhtikuun 2010 vaaleissa MSZP menetti odotetusti asemiaan ja sai ensimmäisellä kierroksella 19,3 prosenttia äänistä (−23,9 %-yksikköä), kun oikeiston Fidesz sai yli puolet. Hallituskumppani liberaalit menetti kaikki paikkansa. Toisella kierroksella puolueen äänimääräksi varmistui 15 %, jolla se tuli toiseksi yli 2/3 paikoista saaneen Fideszin jälkeen. Lisäksi parlamenttiin pääsi vain nationalistinen Jobbik, uusi vihreä puolue Lehet Más a Politika ja yksi sitoutumaton.
Raleigh (Pohjois-Carolina)
Raleigh [ˈrɑːli] on Yhdysvaltojen Pohjois-Carolinan osavaltion pääkaupunki. Kaupunki on perustettu vuonna 1792 ja sen asukasluku oli 474 069 vuonna 2019 ja suuremman metropolialueen 1 392 356 vuonna 2019. Raleigh ja naapurikaupungit Chapel Hill ja Durham tunnetaan yhteisnimellä Research Triangle. Research Triangle Park on tehnyt alueesta yhden maailman johtavista tutkimuksen keskuksista.
Maantiede
thumb|vasen|Talvista lumipeitettä. Raleigh sijaitsee Pohjois-Carolinan osavaltion keskiosassa Waken piirikunnassa. Se muodostaa yhden osavaltion suurimmista kaupunkialueista yhdessä naapurikaupunkien Chapel Hillin ja Durhamin kanssa. Kolme kaupunkia tunnetaan yhteisnimellä Research Triangle. Ympäröivä seutu kuuluu Yhdysvaltojen niin sanottuun Piedmontin alueeseen. Kaupungin länsipuolella kohoavat Great Smoky Mountains-vuoret ja Atlantin valtameri sijaitsee idässä.
Valtameri vaikuttaa jonkin verran Raleigh’n ilmastoon. Esimerkiksi ukkosmyrskyt ovat verrattain yleisiä ja ajoittain alueelle iskee hurrikaaneja.
Historia
thumb|vasen|Raleigh vuonna 1872. Nykyinen Waken piirikunta perustettiin vuonna 1771 ja se nimettiin tuolloisen kuvernöörin William Tryonin vaimon Margaret Waken mukaan. Osavaltion neuvosto osti maata paikalta vuonna 1792, jolle perustettiin osavaltion uudeksi pääkaupungiksi Raleigh’n kaupunki. Monien muiden osavaltioiden tapaan myös Pohjois-Carolinassa pääkaupunki haluttiin siirtää länteen pois rannikon tuntumasta. Kaupunki nimettiin puolestaan sir Walter Raleighin mukaan. Kaupunkisuunnitelman laati William Christmas. Ruutukaavan mukaisen kaupungin keskelle jäi Union Square, jolle North Carolina State Capitol sittemmin rakennettiin. Ensimmäinen Capitol rakennettiin 1794, mutta se tuhoutui tulipalossa vuonna 1831. Nykyinen rakennus valmistui vuonna 1840.
Raleigh alkoi teollistua 1800-luvulla, jolloin alkoivat saapua myös rautatiet. Samalla kaupunki kasvoi tasaiseen vauhtiin. Yhdysvaltain sisällissodan aikana kaupunki oli Etelävaltioiden tukikohta. Raleigh säästyi kuitenkin sodan suuremmilta tuhoilta, toisin kuin moni muu etelän kaupungeista. William Tecumseh Shermanin johtamat joukot valtasivat kaupungin ilman taisteluja 13. huhtikuuta 1865.
Raleigh alkoi kasvaa nopeasti toisen maailmansodan jälkeen. Huomattava osa kaupungin kasvusta perustui 1950-luvulla perustetun Research Triangle Park-tutkimuspuiston menestykselle. Puiston idea perustui Howard Odomin ajatukselle yrittää hyödyntää osavaltion korkeakouluista valmistuvia, jotka muuten olisivat muuttaneet osavaltion ulkopuolelle. Nykyisin kaupunki on yksi maailman johtavista tutkimuksen keskuksista.
Talous
thumb|Katu kaupungin keskustassa. Raleigh muodostaa osavaltion tärkeimmän talousalueen yhdessä naapurikaupunkien Chapel Hillin ja Durhamin kanssa. 1990-luvulla talouslehti Forbes nimesi Raleigh’n ”älyköiden pääkaupungiksi”, sillä tohtorikoulutettujen osuus kaupungin väestöstä oli poikkeuksellisen suuri. Raleigh on myös tukku- ja vähittäiskaupan jakelukeskus. Kaupungin teollisen tuotannon tuotteisiin kuuluvat esimerkiksi elektroniikka, tietokoneet, elintarvikkeet, tekstiilit ja kemikaalit. Kaupungissa toimii myös useita vakuutusyhtiöitä.
Terveydenhoidon, koulutuksen ja julkishallinnon ohella Raleigh’n suurimpia työllistäjiä ovat vähittäiskauppaketjut Wal-Mart (16 000) ja Target (8 000) sekä IT-jätit IBM (10 000), SAS Institute (5 600) ja Cisco Systems (5 000 työntekijää v. 2018). Raleigh’n naapurissa Durhamissa toimii vuonna 1959 perustettu Research Triangle Park, joka käsittää satoja korkean teknologian yrityksiä ja tutkimuslaitoksia.
Kotitalouksien keskimääräiset vuosittaiset ansiot Raleigh’ssa aikavälillä 2013–2017 olivat 61 505 Yhdysvaltain dollaria ja henkilöä kohden 35 094 dollaria. 14 % väestöstä eli köyhyysrajan alapuolella.
Väestö
Raleigh’n asukasluku oli vuoden 2010 väestönlaskennan mukaan 403 892 ja vuoden 2019 arvion mukaan 474 069. Suuremman metropolialueen asukasluku oli vuonna 2019 1 392 356. Kaupungin asukkaista 58,3 % oli taustaltaan valkoisia, 29 % afroamerikkalaisia, 0,4 % intiaaneja, 11,2 % latinoja mistä tahansa rodusta ja 4,6 % aasialaisia. 17,5 % kaupungin asukkaista puhui kotonaan jotakin muuta kieltä kuin englantia ja 13,4 % kaupungin asukkaista oli syntynyt ulkomailla.
Koulutus ja kulttuuri
thumb|[[Carolina Hurricanes juhlii NHL:n mestaruutta Raleigh’ssa 2006.]] Raleigh’n korkeakouluja ovat Saint Augustine’s University, Shaw University, Living Arts College, Strayer University, William Peace University ja Wake Technical Community College. Tätä osaamiskeskittymää täydentävät läheiset korkeakoulut, Etelä-Carolinan osavaltionyliopisto Chapel Hillissä sekä Duke University ja North Carolina Central University Durhamissa.
Paikallisia museoita ovat esimerkiksi North Carolina Museum of Art, North Carolina Museum of History, North Carolina Museum of Natural Science ja Mordecai Historic Park. Kaupungissa on useita historiallisia rakennuksia, kuten vuonna 1808 syntyneen presidentti Andrew Johnsonin syntymäkoti.
Carolina Hurricanes on paikallinen NHL-jääkiekkoseura.
C. J. Thomason
C. J. Thomason (s. 6. joulukuuta 1982 Abilene, Texas) on yhdysvaltalainen näyttelijä. Hän on näytellyt muun muassa sarjassa Harper’s Island.
Catamenia
Catamenia on oululainen melodista death/black-metallia soittava yhtye. Yhtyeen perustivat kitaristi Riku Hopeakoski ja laulaja Mika Tönning vuonna 1995. Varhaisimpina aikona yhtyeen tyylinä oli black metal -vaikutteinen ja folk-vivahteinen eeppinen ja primitiivinen sekä myös melodinen death metal. Samana vuonna yhtye nauhoitti ensimmäisen demonsa. Seuraava demo Winds toi yhtyeelle levytyssopimuksen Massacre Recordsin kanssa vuonna 1997. Debyyttialbumi Halls of Frozen North nauhoitettiin Saksassa ja julkaistiin vuonna 1998. Yhtyeen kokoonpano on muuttunut lähes joka levyllä. Catamenian pääasiallinen säveltäjä ja johtohahmo on kitaristi Riku Hopeakoski. Yhtye on julkaissut yhdeksän albumia. Cavalcaden nauhoittaminen aloitettiin 2009 syksyllä, ja se julkaistiin 25. helmikuuta 2010.
Ari Nissilä, Toni Kansanoja, Mikko Nevanlahti ja Kari Vähäkuopus erosivat syyskuussa 2010 yhtyeestä. Bassoa soittaa Mikko Hepo-oja, rumpuja Tony Qvick ja toiseksi kitaristiksi tuli Sauli Jauhiainen. Hieman myöhemmin bändi kiinnitti Juha-Matti Perttusen laulajaksi. Keväällä 2011 yhtyeen kosketinsoittajaksi tuli Decrowned ja Silent Threnody -yhtyeissäkin vaikuttavan Jussi Sauvolan.
Diodotos Tryfon
Diodotos Tryfon (k. 138 eaa.) oli Seleukidien valtakunnan kuningas. Hän oli aiemmin armeijan komentajia. Vastustaakseen Demetrios II Nikatoria hän asetti Aleksanteri Balaksen pojan Antiokhos VI:n nukkehallitsijaksi Aleksanterin kuoleman jälkeen. Vuonna 142 eaa. Diodotos kuitenkin syrjäytti lapsen vallasta ja nousi itse valtaistuimelle.
Duris Samoslainen
Duris Samoslainen (noin 340–260 eaa.) oli antiikin kreikkalainen historioitsija ja Samoksen tyranni. Hän oli ehkä Theofrastoksen oppilas.
Duris kirjoitti Makedonian ja Kreikan historiaa käsittelevän teoksen Makedonika. Se käsitti tapahtumat vuodesta 370 eaa. vuoteen 280 eaa., jolloin Seleukos I kuoli. Muun muassa Diodoros Sisilialainen ja Plutarkhos käyttivät Durista lähteenään. Duriksen teos suhtautui makedonialaisiin kriittisesti ja oli tarkoitettu etupäässä viihdyttämään lukijaa. Duris kirjoitti myös Syrakusan tyranni Agathokleen elämäkerran.
Sorrell Booke
thumb|Sorrell Booke elokuvan "Devil Times Five" (1974) trailerissa. Sorrell Booke (4. tammikuuta 1930 – 11. helmikuuta 1994) oli yhdysvaltalainen näyttelijä. Hänet muistetaan parhaiten hänen roolistaan Boss Hoggina TV-show'ssa The Dukes of Hazzard.
Booke syntyi Buffalossa, New Yorkin osavaltiossa. Hänellä oli televisiorooliensa lisäksi elokuvarooleja, ja myöhemmällä urallaan hän keskittyi ääninäyttelemiseen.
Booke oli ehdolla Emmy-palkinnon saajaksi. Hänellä oli toistuva rooli myös televisiosarjassa Perhe on pahin. Hän menehtyi suolistosyöpään 64-vuotiaana Sherman Oaksissa, Kaliforniassa. Hänellä on lapset Alexandra ja Nicholas sekä veli Fred.
Firma
Firma voi tarkoittaa seuraavia asioita:
Varvassandaali
thumb|Mustat varvassandaalit. thumb|Varvassandaaleja Varvassandaali (tai varvastossu, flip-flop) on avoin sandaalijalkine, jossa on yleensä vain pohja ja hihna, joka kulkee isovarpaan ja etuvarpaan välistä. Varvassandaaleita käytetään yleensä hiekkarannoilla ja kuumina päivinä ulkona.
Rockwell (täsmennyssivu)
Rockwell voi tarkoittaa ainakin seuraavia:
Sin/Pecado
Sin/Pecado on portugalilaisen Moonspell-yhtyeen vuonna 1998 julkaisema heavy metal -albumi. Se oli yhtyeen kolmas studioalbumi. Albumilta julkaistiin vuonna 1997 singlenä kappale 2econd Skin. Sin/Pecadossa käytettiin koneita hieman enemmän kuin sitä edeltävissä albumeissa. Albumin kolmetoista kappaletta kestävät yhteensä 62 minuuttia. Albumin nimessä ovat englannin ja portugalin kielillä sana "synti". Sin/Pecadon kaikki kappaleet ovat englanninkielisiä.
Batman (Terry McGinnis)
Terrence ”Terry” McGinnis on kuvitteellinen sankari DC-animaatiouniversumissa ja myöhemmin myös DC Comicsin sarjakuvamaailmassa. Hänen ensiesiintymisensä oli Batman of the Future -animaatiosarjan jaksossa ”Rebirth, Part 1” ja hänet loi Bruce Timm ja Paul Dini. Terry on DC-animaatiouniversumissa toinen Batman ja kaiken kaikkiaan myös sarjakuvat mukaan lukien kolmas henkilö, joka on ottanut Batmanin roolin, joista ensimmäinen oli Jean Paul Valley, joka tunnetaan myös nimellä Azrael. Bruce Wayne valitsi Valleyn kantamaan Batmanin viittaa, kun Bane murskasi hänen selkänsä. Toinen Batmanin viitta kantanut sankari oli Dick Grayson, joka korvasi epäluotettavaksi osoittautuneen Azraelin siihen asti kunnes Bruce Wayne kuntoutuisi saamistaan vammoista.
Taustaa
Terry McGinnis syntyi Gotham Cityssä vuonna 2029 ja hänellä on kahdeksanvuotias pikkuveli Matt. Nuorempana Terry oli nuorisorikollinen ja kuuluikin katujengiin, jota johti häntä neljä vuotta vanhempi gangsteri Charlie ”Big Time” Bigelow. Kaikki kuitenkin päättyi, kun Gothamin poliisit pidättivät jengin. Terry joutui kolmeksi kuukaudeksi nuorisovankilaan, kun taas Charley kärsi useamman vuoden vankeutta ollessaan jo täysi-ikäinen.